Հովհաննեսի կինը՝ Լիլիա Մինասյանը, ինչպես և մյուս զոհերի հարազատները, արդարադատության ակնկալիք միայն դրսից՝ Եվրոպական դատարանից ունի․ - «Մարտի 2-ի գիշերը նոր եղելությունը իմացանք, որ մարդասպաններ կան քաղաքում․․․ Գնդակահարել են փաստորեն անմեղ մարդուն, որ արդեն տուն էր գալիս: Մարդիկ են տեսել, որ ասել ա՝ տուն եմ գնում․․․ Պատկերացնում էի, որ կհարձակվեն դուբինկեքով, գազերով, ջրով կամ մի ձև ժողովրդին հետ կքաշեն, բայց որ մարդասպանություն․․․ էդ կրակոցները, որ մենք լսեցինք, զարմացանք, որ մեր երկրում կարան ինչ-որ տանկեր ու եսիմ ինչեր բերեն ժողովրդի դեմ, որը արդարություն էր ուզում»: